ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

...นายเซเว่น.
..l...ช่วงที่ผ่านมา ประดิษฐ์ ภัทรประสิทธิ์ รมช.คลัง ถูกแซวหนัก ว่า เป็นรัฐมนตรีที่หายตัวจนต้องตามหากันให้วุ่น ที่แท้ รมช.ประดิษฐ์เก็บตัวเงียบอยู่ในกระทรวงการคลังประชุมกับข้าราชการตั้งแต่เช้ายันค่ำ ล่าสุดยังทำหน้าที่แทน รมว.คลัง เข็นเงินกู้ต่างประเทศจนผ่านสภา โดนสมาชิกฝีปากกล้ายำใหญ่ใส่สารพัดหมัดไป 6 ชั่วโมง ทำให้เพิ่งรู้ว่าการเป็น รมว.คลัง ถืองานหนักสาหัส ต้องอดทนให้คนอื่นนั่งด่า ยืนด่าอยู่ได้ทั้งวันทั้งคืน โดยมีโอกาสชี้แจงไม่กี่นาที....
...l...นอกจากนี้ ประดิษฐ์ยังแอบดอดถามข้าราชการกระทรวงการคลัง ที่มาคุยเรื่องงาน ว่า นโยบายของกระทรวงการคลังที่ออกไปกันทั้งหมดมีอะไรที่จะไปหาเสียงกับชาวบ้านเขาบ้าง ก็ได้ยินเสียงเล็ดลอดออกมาว่า แก้หนี้นอกระบบของ รมว.คลัง ที่เข็นเช้าเข็นเย็นอยู่นี้ของเขาแจ๋วจริง เชื่อว่าหาเสียงในพื้นที่ จ.พิจิตร ประชาชนเทคะแนนให้ ตระกูลภัทรประสิทธิ์ เกิน 1000%
...l...ตอนนี้ใครเจอหน้า ประสาร ไตรรัตน์วรกุล กรรมการผู้จัดการใหญ่ ธนาคารกสิกรไทย ก็อดถามไม่ได้ว่าท่านเป็นตัวเต็งผู้ว่า ธนาคารแห่งประเทศไทย (ธปท.) แต่เจ้าตัวเล่นแต่ยิ้มหวาน แต่ก็ไม่ตอบรับไม่ปฏิเสธ ทำให้ตีความยากกันเหลือเกิน
...l...ขณะที่ บัณฑิต นิจถาวร รองผู้ว่าการ ธปท. ช่วงหลังต้องยอมรับว่าเป็นตัวเต็งผู้ว่าการ ธปท. ไม่แพ้ ประสาร เพราะข่าวแว่วว่า ตัวเต็งเก็งหนึ่งรายแรกนายใหญ่ตระกูลล่ำซำหวงไม่ยอมไฟเขียว ขอให้อยู่ช่วยแบงก์กสิกรไทยให้แข็งแกร่งขึ้นเป็นอันดับหนึ่งของประเทศให้ได้เสียก่อน แล้วค่อยไปช่วยชาติ จะเป็นจั๋งได๋ไม่นานรู้...